■ एससीईआरटी बनाएगा लिखित परीक्षा जांच समिति: राज्य ब्यूरो, इलाहाबाद : शिक्षक भर्ती की लिखित परीक्षा की अब दो समितियां जांच करेंगी। पहली समिति प्रकरणों की छानबीन कर रही है, दूसरी समिति का निर्धारण राज्य शैक्षिक अनुसंधान व प्रशिक्षण परिषद उप्र यानी एससीईआरटी तय करेगा। परीक्षा नियामक प्राधिकारी कार्यालय ने निदेशक को पत्र भेजा है। परिषदीय स्कूलों की सहायक अध्यापक भर्ती की लिखित परीक्षा में अनुसूचित जाति की अभ्यर्थी सोनिका देवी की उत्तर पुस्तिका अन्य अभ्यर्थी से बदल गई है। इसे बार कोड की गलती बताया जा रहा है। यह प्रकरण हाईकोर्ट तक पहुंचा और कोर्ट ने निर्देश दिया कि जांच कराई जाए। परीक्षा नियामक प्राधिकारी सचिव ने एससीईआरटी के निदेशक संजय सिन्हा को पत्र लिखा कि उन्हीं के स्तर से समिति का गठन किया जाए, ताकि रिपोर्ट न्यायालय में प्रस्तुत की जा सके।